CELEX: 32016R1248
Language: lv
Date: 2016-07-28 00:00:00
Title: Komisijas Īstenošanas regula (ES) 2016/1248 (2016. gada 28. jūlijs), ar ko Regulas (ES) Nr. 206/2010 II pielikumu groza attiecībā uz ierakstu par Botsvānu to trešo valstu, to teritoriju vai daļu sarakstā, no kurām Savienībā atļauts ievest svaigu gaļu (Dokuments attiecas uz EEZ)

29.7.2016   
            
            
               LV
            
            
               Eiropas Savienības Oficiālais Vēstnesis
            
            
               L 204/112
            
         KOMISIJAS ĪSTENOŠANAS REGULA (ES) 2016/1248
   (2016. gada 28. jūlijs),
   ar ko Regulas (ES) Nr. 206/2010 II pielikumu groza attiecībā uz ierakstu par Botsvānu to trešo valstu, to teritoriju vai daļu sarakstā, no kurām Savienībā atļauts ievest svaigu gaļu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, 8. panta 1. punkta pirmo daļu un 8. panta 4. punktu,
   tā kā:
   
               (1)
            
            
               Direktīvā 2002/99/EK cita starpā noteiktas dzīvnieku veselības prasības attiecībā uz lietošanai pārtikā paredzētu dzīvnieku izcelsmes produktu ievešanu Savienībā. Saskaņā ar minētajām prasībām šādu produktu ievešanu Savienībā atļauj vienīgi no tām trešām valstīm, kas ir iekļautas Komisijas izveidotā sarakstā.
            
         
               (2)
            
            
               Komisijas Regula (ES) Nr. 206/2010 (2) cita starpā paredz nosacījumus svaigas konkrētu sugu nagaiņu gaļas sūtījumu ievešanai Savienībā. Minētās regulas II pielikuma 1. daļā ir iekļauts to trešo valstu, to teritoriju un daļu saraksts, no kurām Savienībā drīkst ievest šādus sūtījumus, kā arī tiem pievienojamo veterināro sertifikātu paraugi, kuros ņemti vērā visi īpašie nosacījumi vai prasītās papildu garantijas.
            
         
               (3)
            
            
               Saistībā ar iekļaušanu šajā sarakstā Botsvāna ir sadalīta reģionālās teritorijās. Reģionālās teritorijas Regulas (ES) Nr. 206/2010 II pielikuma 1. daļā ir aprakstītas kā minētās valsts daļas, no kurām Savienībā ir atļauts ievest konkrētu mājas un savvaļas sugu nagaiņu svaigas gaļas sūtījumus. Šādas daļas sastāv no vairākām veterināro slimību kontroles zonām (VSZ) vai no VSZ daļas.
            
         
               (4)
            
            
               2013. gada martā Komisija Botsvānā veica revīziju, lai novērtētu spēkā esošo dzīvnieku veselības kontroles sistēmu, jo īpaši attiecībā uz mutes un nagu sērgas (MNS) kontroli (3). Komisija konstatēja, ka pastāv risks ievazāt MNS vīrusu daļā no VSZ 6, no kuras ir atļauts Savienībā ievest konkrētu mājas un savvaļas sugu nagaiņu svaigu gaļu, un tas nav uzskatāms par nenozīmīgu. Ņemot vērā risku, ka, importējot svaigu gaļu, kas iegūta no tādu sugu nagaiņiem, kuras ir uzņēmīgas pret minēto slimību, var tikt ievazāts MNS vīruss, ar Komisijas Īstenošanas regulu (ES) Nr. 482/2013 (4) tika apturēta atļauja no VSZ 6 eksportēt uz Savienību šāda veida svaigu gaļu.
            
         
               (5)
            
            
               2015. gada oktobrī Komisija veica revīziju, lai novērtētu saistībā ar MNS noteikto uzraudzības un reģionalizācijas pasākumu efektivitāti (5). Komisija konstatēja, ka VSZ 6 ir pārveidota un sadalīta zonās VSZ 6a un VSZ 6b, zonā VSZ 6b iekļaujot bijušo paaugstinātas uzraudzības zonu gar valsts robežu ar Zimbabvi. Pasaules Dzīvnieku veselības organizācija abas minētās VSZ ir atzinusi par zonām, kas ir brīvas no MNS un kur netiek praktizēta vakcinācija (6).
            
         
               (6)
            
            
               Komisija secināja, ka Botsvānas kompetentā iestāde ir pilnībā novērsusi trūkumus, kuru dēļ tika apturēta importēšanas atļauja no VSZ 6, un ka zonās VSZ 6a un VSZ 6b Botsvāna tagad piedāvā apmierinošas garantijas attiecībā uz MNS, kas ir atbilstošas vai ekvivalentas Savienības prasībām attiecībā uz tādas svaigas gaļas ievešanu, kas iegūta no mājas vai savvaļas nagaiņu sugām, kuras ir uzņēmīgas pret MNS.
            
         
               (7)
            
            
               Botsvāna ir lūgusi atļaut no zonām VSZ 6a un VSZ 6b ievest Savienībā atkaulotu un nogatavinātu svaigu gaļu, kas iegūta no konkrētu sugu mājas un savvaļas nagaiņiem, attiecībā uz minētajām zonām piedāvājot papildu garantijas.
            
         
               (8)
            
            
               Ņemot vērā iepriekš izklāstītos apsvērumus, ir lietderīgi no Botsvānas zonām VSZ 6a un VSZ 6b atļaut ievest Savienībā svaigu gaļu, kas iegūta no konkrētu mājas un savvaļas sugu nagaiņiem.
            
         
               (9)
            
            
               Tādēļ attiecīgi būtu jāgroza Regulas (ES) Nr. 206/2010 II pielikuma 1. daļa.
            
         
               (10)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 206/2010 II pielikuma 1. daļu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 28. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 18, 23.1.2003., 11. lpp.
   
   
      (2)  Komisijas 2010. gada 12. marta Regula (ES) Nr. 206/2010, ar ko izveido sarakstus, kuros iekļautas trešās valstis, to teritorijas vai daļas, no kurām Eiropas Savienībā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības (OV L 73, 20.3.2010., 1. lpp.).
   
      (3)  http://ec.europa.eu/food/fvo/audit_reports/details.cfm?rep_id=3103
   
      (4)  Komisijas 2013. gada 24. maija Īstenošanas regula (ES) Nr. 482/2013, ar kuru groza Regulu (ES) Nr. 206/2010, ar ko izveido sarakstus, kuros iekļautas trešās valstis, to teritorijas vai daļas, no kurām Eiropas Savienībā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības (OV L 139, 25.5.2013., 6. lpp.).
   
      (5)  http://ec.europa.eu/food/fvo/audit_reports/details.cfm?rep_id=3559
   
      (6)  http://www.oie.int/animal-health-in-the-world/official-disease-status/fmd/list-of-fmd-free-members/
   
      PIELIKUMS
      Regulas (ES) Nr. 206/2010 II pielikuma 1. daļā ierakstu par Botsvānu aizstāj ar šādu:
      
         
                     “BW – Botsvāna
                  
                  
                     BW-0
                  
                  
                     Visa valsts
                  
                  
                     EQU, EQW
                  
                  
                      
                  
                  
                      
                  
                  
                      
                  
                  
                      
                  
               
                     BW-1
                  
                  
                     Veterināro slimību kontroles zonas 3c, 4b, 5, 8, 9 un 18
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     2011. gada 11. maijs
                  
                  
                     2012. gada 26. jūnijs
                  
               
                     BW-2
                  
                  
                     Veterināro slimību kontroles zonas 10, 11, 13 un 14
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                      
                  
                  
                     2002. gada 7. marts
                  
               
                     BW-3
                  
                  
                     Veterināro slimību kontroles zona 12
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     2008. gada 20. oktobris
                  
                  
                     2009. gada 20. janvāris
                  
               
                     BW-4
                  
                  
                     Veterināro slimību kontroles zona 4a, izņemot 10 km platu intensīvās uzraudzības buferzonu gar mutes un nagu sērgas vakcinēšanas zonas robežu un dabas apsaimniekošanas zonu robežām
                  
                  
                     BOV
                  
                  
                     F
                  
                  
                     1
                  
                  
                     2013. gada 28. maijs
                  
                  
                     2011. gada 18. februāris
                  
               
                     BW-5
                  
                  
                     Veterināro slimību kontroles zonas 6a un 6b
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     2013. gada 28. maijs
                  
                  
                     2016. gada 18. augusts”